Adam Driver Menjadi Pilihan Utama Marvel Studios Untuk Watak Reed Richards
Adam Driver mungkin akan sertai Marvel Cinematic Universe tidak lama lagi! Menurut laporan terbaru The Direct, pembangunan filem Fantastic Four terus berjalan, dengan pencarian pelakon yang akan memainkan watak Reed Richards semakin giat. Walaupun banyak pelakon dikaitkan dengan watak itu, nampaknya Adam Driver menjadi pilihan utama Marvel Studios untuk memainkan peranan ketua keluarga adiwira itu.  ‘Scooper’ Jeff Sneider juga sebelum ini mencadangkan bahawa Driver mungkin akan memainkan peranan itu, dan maklumat tersebut di kongsi semasa podcast The Hot Mic.  Bagaimanapun, laporan yang mengaitkan Driver dengan watak Reed Richard masih belum dapat disahkan, dan Marvel Studios tidak memberi apa-apa komen berikutan dari laporan The Direct.  Selain itu juga, terdapat khabar angin lain yang melibatkan watak-watak Fantastic Four dengan bintang Elvis Austin Butler turut dikaitkan dengan peranan Johnny Storm, atau juga dikenali sebagai The Human Torch.  Barisan pelakon rasmi masih belum diumumkan lagi, malah Marvel Studios kini sedang giat mencari pelakon yang sesuai untuk watak-watak Fantastic Four. Bintang The Office John Krasinski baru-baru ini membuat debut MCU dengan membawa variant Reed Richard dalam filem terbaru MCU Doctor Strange in the Multiverse of Madness.  Doctor Strange in the Multiverse of Madness.  Siri buku komik Marvel, Fantastic Four, yang dicipta oleh Stan Lee dan Jack Kirby, membuat debut pada tahun 1961 dan merupakan pasukan adiwira pertama yang dihasilkan oleh Marvel Comics. Filem aksi-langsung akan dilancarkan pada 14 Februari 2024, dan merupakan salah satu filem dalam Fasa 6 MCU.